wickkiey/tamil-wikipedia-chunked huggingface dataset:
# எச். எம். எஸ் பஞ்சாபி

## இதனையும் காண்க

- ஐஎன்எஸ் விக்ரமாதித்யா
- ஐ. என். எசு. அரிகந்த்
- ஐ.என்.எஸ். காமோர்த்தா
- ஐ.என்.எஸ். சுனைனா
- ஐ.என்.எஸ். தரங்கிணி
- ஐ.என்.எஸ்.சக்ரா
- ஐஎன்எஸ் கொச்சி
- ஐஎன்எஸ் சக்ரா 2
- ஐஎன்எஸ் சரயு (பி57)
- ஐஎன்எஸ் சென்னை
- ஐஎன்எஸ் ரன்வீர் (டி54)
- ஐஎன்எஸ் ராணா (டி52)
- ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
# பஞ்சாபில் கல்வி

பஞ்சாப் நீண்டநெடிய கல்வி வரலாறு உடையதாகும்.
# பஞ்சாபில் கல்வி

## முதனிலை, உயர்நிலைக் கல்வி

இந்திய அரசு பதினான்கு அகவை வரையிலான முதனிலைக் கல்விக்குச் சிறந்த அக்கறை செலுத்துகிறது. இது தொடக்கநிலைக் கல்வி எனப்படுகிறது. பாதுகாப்பற்ற சூழலில் வேலை செய்வதைத் தடுக்க இந்திய அரசு குழந்தைகள் வேலைக்குச் செல்வதையே தடை செய்துள்ளது. மார்ச் 2012 வரை இந்தியாவில் 2,127,000 மேனிலைப் பள்ளி ஆசிரியர்கள் உள்ளனர்.
சிறுவருக்கு 6 முதல் 14 அகவை வரை, அதாவது எட்டாம் வகுப்பு வரை, இந்தியக் கல்வி உரிமைச் சட்டம் 2009 கீழ் அனைவருக்கும் கட்டாயக் கல்வி இலவசமாகத் தரப்படல் உறுதிசெய்யப்பட்டுள்ளது. இத்திட்டம் 160000 புதிய பள்ளிகளையும் 84000 மாற்றுவழிப் பள்ளிகளையும் உருவாக்கி, தோராயமாக 3.5 மில்லியன் குழந்தைகளுக்குக் கல்விதர ஏற்பாடு செய்யப்பட்ட்து. இது பன்னாட்டவையின் யூனிசெஃப் (UNICEF) உதவியுடன் பல பன்னாட்டுக் கல்வித் திட்டங்களை நடைமுறைப்படுத்தியது. 2001 ஆம் ஆண்டு மக்கள்தொகைக் கணக்கின்படி, உயர்நிலைக் கல்வி 14 முதல் 18 வரையிலான அகவையுள்ள 88.5 மில்லியன் சிறுவர்களுக்கு வழங்கப்படுகிறது.  
இந்திய உயர்கல்வியின் முதன்மை வாய்ந்த கூறுபாடு என்னவென்றால் சமூகத்தின் வாய்ப்பற்ற மக்களுக்கு கல்வி வாய்ப்பை நல்குவதே எனலாம். தலைசிறந்த நிறுவங்களின் பேராசிரியர்களைக் கொண்டு தொழில்பயிற்சி வழங்கப்படுகிறது. இந்திய உயர்கல்வியின் மற்றுமொரு கூறுபாடு வாழ்க்கைக்காகமாணவ்ர் தேரும் தொழிலைப் புகட்டும் தொழிற்கல்விமுறையாகும். மிகப் புதிய மற்றுமொரு முயற்சி அனைவருக்கும் கல்வித் திட்டத்தை இடைநிலைக் கல்விக்கும் விரிவுபடுத்தி அனைவருக்கும் அரசு உயர்நிலைக் கல்வித் திட்டம் ஒன்றை உருவாக்கி நடைமுறைப் படுத்தியதாகும்.
முதனிலைக் கல்வியில் கவனம் குவித்து மாற்றுத் திறனாளிச் சிறுவருக்கான சிறப்பு ஒருங்கிணைந்த கல்வித் திட்டம் 1974 இல் தொடங்கியது. but which was converted into Inclusive Education at Secondary Stage மற்றொரு குறிப்பிட்த் தக்க சிறப்புக் கல்வித் திட்டம் கேந்திரிய வித்யாலயா கல்வித் திட்டமாகும். இது நடுவண் அரசுப் பணியாளர்களுக்காக அவர்கள் நாட்டில் எங்கு வாழ்ந்தாலும் ஒரே பாடத் திட்டம் அமையும்படி உருவாக்கப்பட்ட்து. இதை அரசு 1965 இல் தொடங்கியது. இதில் அடங்கிய அனைத்து நிறுவன்ங்களும் ஒரே பாடத் திட்டத்தின்கீழ் சீரான கல்வியை நட்ய்வண் அரசுப் பணியாளர்கள் எங்கு இடமாற்றம் பெற்றாலும் நாடெங்கிலும் தந்தது.)
:*பாபா பரித் சுகாதார அறிவியல் பல்கலைக்கழகம், பரித்கோட்
:*குரு நானக் தேவ் பல்கலைக்கழகம், அம்ரித்சர்
:*பஞ்சாப் வேளாண்மை பல்கலைக்கழகம், லூதியானா
:*ஐ. கே. குஜரால் பஞ்சாப் தொழினுட்ப பல்கலைக்கழகம், ஜலந்தர்
:*மகாராஜா ரஞ்சித் சிங் பஞ்சாப் தொழில்நுட்பப் பல்கலைக்கழகம், பதிண்டா
:*பஞ்சாபி பல்கலைக்கழகம், பட்டியாலா
:*குரு ரவிதாசு ஆயுர்வேதப் பல்கலைக்கழகம், ஹோஷியார்பூர்
:*குரு அங்கத் தேவ் கால்நடை மருத்துவம், விலங்கு அறிவியல் பல்கலைக்கழகம், லூதியானா
:*ராஜீவ் காந்தி, தேசிய சட்டப் பல்கலைக்கழகம், பட்டியாலா
# பஞ்சாபில் கல்வி

## முதனிலை, உயர்நிலைக் கல்வி

#### நிகர்நிலை

:*சாந்த் உலோங்கோவால் பொறியியல் தொழில்நுட்ப நிறுவனம், உலோகோவால்(நிகர்நிலை)
:*தாப்பர் பல்கலைக்கழகம், பாட்டியாலா(நிகர்நிலை)
# பஞ்சாபில் கல்வி

## முதனிலை, உயர்நிலைக் கல்வி

#### தனியார்

:*அபீஜாய் மேலாண்மைத் தொழில்சார் வளாகம்,ஜலந்தர் (பஞ்சாப்)  
:*சிறீ குரு கிரந்த சாகிப் உலக பல்கலைக்கழகம், பதேகாட்  
:*GGS புத்தூழித் ட்தொழிநுட்பக் கல்லூரி, கரார்  
:*லவ்லி புரொபசனல் பல்கலைக்கழகம், பக்வாரா  
:*இந்திய வணிகப் பள்ளி, அஜீத்கார்  
:*ஆதேழ்சு பல்கலைக்கழகம், பதிண்டா  
:*தேஷ் பகத் பல்கலைக்கழகம், மண்டி கோபிந்த்கர், மண்டி கோபிந்த்கர்  
:*குரு காழ்சி பல்கலைக்கழகம், தால்வாண்டி சாபோ  
:*டிஏவி பல்கலைக்கழகம், ஜலந்தர், ஜலந்தர்  
:*ஜிஎன்ஏ பல்கலைக்கழகம், பக்வாரா, பக்வாரா  
:*சாண்ட் பாபா பாக் சிங் பல்கலைக்கழகம், ஜலந்தர்  
:*அகால் பல்கலைக்கழகம்
# பஞ்சாபில் கல்வி

## முதனிலை, உயர்நிலைக் கல்வி

#### பஞ்சாபில் தன்னாட்சிக் கல்லூரிகள்

பஞ்சாபில் பல கல்லூரிகள் பல்கலைக்கழக நல்கை ஆணையத்தால் தன்னாட்சி உயர்கல்வி நிறுவன்ங்களாக அறிவிக்கப்பட்டுள்ளன.
- கால்சா கல்லூரி, அமிருதசரசு
- மாதா குருஜி கல்லூரி, பதேகுகார் சாகிப்
- S.G.G.S. கால்சா கல்லூரி, மகில்பூர் (ஓழ்சியார்பூர் மாவட்டம்)
- அமிர்தசர் பொறியியல் தொழில்நுட்பக் கல்லூரி
- பியாந்த் பொறியியல் மற்றும் தொழில்நுட்பக் கல்லூரி, குர்தாஸ்பூர்
- குரு நானக் தேவ் பொறியியல் கல்லூரி, லூதியானா
# பஞ்சாபில் கல்வி

## முதனிலை, உயர்நிலைக் கல்வி

#### பெயர்பெற்ற கல்லூரிகள் (தொழில்நுட்பம் /தொழில்முறை)

- அபீஜாய் மேலாண்மைத் தொழிநுட்ப வளாக நிறுவனம், ஜலந்தர், (பஞ்சாப்)
- இந்திய அறிவியல் கல்வி, ஆராய்ச்சி நிறுவனம், மொகாலி
- முனைவர் பி ஆர் அம்பேத்கர் தேசிய தொழில்நுட்ப நிறுவனம், ஜலந்தர்
- மேலாண்மை மற்றும் வெளிப்படும் தொழினுட்பங்களுக்கான உலகளாவிய கழகம், அம்ரித்சர்
- மீநுண் அறிவியல் தொழில்நுட்ப நிறுவனம் (INST), மொகாலி
- கியானி ஜெயில்சிங் பஞ்சாப் தொழில்நுட்பப் பல்கலைக்கழக வளாகம் (அரசு பொறியியல் கல்லூரி) , பதிண்டா
- மலௌத் மேலாண்மை மற்றும் தொழிநுட்ப நிருவனம், மலௌத் ( பஞ்சாப் அரசு)
- பட்டா பொறியியல், தொழில்நுட்பக் கல்லூரி, உலூதியானா
- மாள்வா செவிலியர் கல்லூரி
- பாபா பந்தா சிங் பொறியியல் கல்லூரி, பதேகுகார் சாகிப்
# பஞ்சாபில் கல்வி

## முதனிலை, உயர்நிலைக் கல்வி

#### பெயர்பெற்ற மற்ற நிறுவனங்கள் (பொது)

- ஆரியபாட்டா குழு நிறுவனங்கள்,பர்னாலா
- பிபிகே டிஏவி மகளிர் கல்லூரி, அமிர்தசர்
- பிசிஎம் கல்வியியல் கல்லூரி, உலூதியானா]
- பொறியியல், மேலாண்மைக் கல்லூரி கபுர்த்தாலா
- தேழ்சு பகத் குழு நிறுவன்ங்கள், கோபிந்த்கார், மொகா, முக்த்சார் ( தேழ்சு பகத் பல்கலைக்கழகத்தின் கீழ்)
- தோரகா கல்வியியல் கல்லூரி, தோரகா
- GHG கால்சா கல்வியியல் கல்லூரி, குருசார் சுதார்
- அரசு பிக்ரம் வணிகவியல் கல்லூரி, பாட்டியாலா
- அரசு கல்வியியல் கல்லூரி, பகுதி-20, சண்டிகார்
- குல்சார் குழு நிறுவனங்கள், கான்னா (பொறியியல் கல்லூரி)
- மாள்வா குழு நிறுவனங்கள்.
- கால்சா கல்லூரி, பாட்டியாலா
- கிங்சு குழு நிறுவனங்கள், பர்னாலா,பஞ்சாப்
- மாள்வா செவிலியர் கல்லூரி, கொத்காபுரா
- மகிந்த்ரா கல்லூரி, பாட்டியாலா
- PCTE குழு நிறுவனங்கள் (பஞ்சாப் தொழில்நுட்பக் கல்விக் கல்லூரி உட்பட), உலூதியானா
- பஞ்சாப் பொறியியல் கல்லூரி, சண்டிகார்
- பஞ்சாப் பல்கலைக்கழக வட்டார மையம், பதிண்டா
- SGGSகால்சா கல்லூரி பகுதி-26, சண்டிகார்
- மாநிலக் கல்வியியல் கல்லூரி, பாட்டியாலா
- சுவாமி சர்வானந்த் கிரி பஞ்சாப் பல்கலைக்கழக வட்டார வளாகம், ஓழ்சியாபூர்
# பஞ்சாபில் கல்வி

## முதனிலை, உயர்நிலைக் கல்வி

### மருத்துவக் கல்லூரிகள்

பஞ்சாபில் 2015 ஆம் ஆண்டளவில், 920 இளநிலை மருத்துவ,அறுவைஇடங்களும் 1,070 பல்மருத்துவ இடங்களும் இருந்தன.
# பஞ்சாபில் கல்வி

## முதனிலை, உயர்நிலைக் கல்வி

### மருத்துவக் கல்லூரிகள்

#### அரசு மருத்துவக் கல்லூரிகள்

- அரசு மருத்துவக் கல்லூரி, அமிர்தசர்
- குரு கோவிந்த் சிங் மருத்துவக் கல்லூரி, பாரித்கோட்
- அரசு மருத்துவக் கல்லூரி, பாட்டியாலா
# பஞ்சாபில் கல்வி

## முதனிலை, உயர்நிலைக் கல்வி

### மருத்துவக் கல்லூரிகள்

#### தனியார் மருத்துவக் கல்லூரிகள்

- கியான் சாகர் மருத்துவக் கல்லூரியும் மருத்துவமனையும், பாட்டியாலா
- சிறி குரு ராம் தாசு மருத்துவ அறிவியல் மற்றும் ஆராய்ச்சி நிறுவனம் , அமிர்தசர்
- பஞ்சாப் மருத்துவ அறிவியல் நிறுவனம், ஜலந்தர்
- கிறித்தவ மருத்துவக் கல்லூரி, உலூதியானா
- தயானந்த் மருத்துவக் கல்லூரியும் மருத்துவமனையும், உலூதியானா
- ஆதேழ்சு மருத்துவ அறிவியல் மற்றும் ஆராய்ச்சி நிறுவனம், பதிண்டா
- சிந்த்பூர்னி மருத்துவக் கல்லூரி, குருதாசுபூர்
- தேழ்சு பகத் மருத்துவ அறிவியல் பள்ளி, மாண்டி கோபிந்த்கார் தேழ்சு பகத் பல்கலைக்கழகம்
# பஞ்சாபில் கல்வி

## குறிப்பிடத் தக்க ஆளுமைகள்

- இந்தியாவின் ஒன்பதாவது குடியரசுத் தலைவர் சங்கர் தயாள் சர்மா பஞ்சாப் பல்கலைக்கழகத்தில் பயின்றார்.
- முன்னாள் இந்திய முதன்மை அமைச்சர், முனைவர் மன்மோகன் சிங் பஞ்சாப் பல்கலைக்கழகத்தில் பயின்றார். பின்னர் பெரும்பிரித்தானியாவில் ஆக்சுஃபோர்டு, கேம்பிரிட்ஜ் பல்கலைக்கழகங்களில் பயின்றார்.
- பேராசிரியர் அர்கோபிந்த் க்ரோனா, புகழ்மிகு நோபல் பரிசாளர், உயிர்தொழில்நுட்பவியலாளர் பஞ்சாப் பல்கலைக்கழகத்தில் பயின்றார்.
- சுழ்சுமா சுவராஜ், பா ஜ க தலைவர், பஞ்சாப் பல்கலைக்கழகத்தின் முன்னாள் மாணவர்.
# சட்டமன்ற அரண்மனை (சண்டிகர்)

**சண்டிகர் சட்டமன்ற அரண்மனை** *(ஆங்கிலம்:Palace of Assembly (Chandigarh))* என்றறியப்படும் இந்த வளாகம், சண்டிகரில் அமைந்துள்ளது. சண்டிகரின் சட்டமன்ற வளாகமாக பயன்படும் இது, பிரான்சின் சுவிசில் பிறந்த எழுத்தாளரும், கட்டிடக்கலைஞருமான லெ கொபூசியே என்பவரால் வடிவமைக்கப்பட்டதாகும்.
# சட்டமன்ற அரண்மனை (சண்டிகர்)

## பின்னணி

1947 இல் இந்திய விடுதலைக்குப்பின் நடந்த பஞ்சாப் பிரிவினையால் லாகூர் பாக்கித்தானுடன் இணைந்தது. இந்தியப் பஞ்சாப் மாநிலத்திற்கு, ஒரு புதிய தலைநகர் தேவையாய் இருந்தது. ஆகவே, அப்போதைய இந்திய முதல் பிரதமரான ஜவகர்லால் நேரு லெ கொபூசியேவை சண்டிகரில் ஒரு புதிய நகரம் உருவாக்க ஏற்பாடு செய்தார். அதன் தொடர்ச்சியாக கொபூசியேயும் அவரது அணியும், ஒரு பெரிய சட்டசபை மற்றும் உயர் நீதிமன்ற கட்டிடம் மட்டுமல்லாமல் பல்வேறு முக்கிய கட்டிடங்களையும் கட்டினார்கள். பின்பு வந்த காலங்களில், அப்பகுதியில் நவீனத்துவம் வாய்ந்த பல கட்டிடங்கள் உருவாக்கப்பட்டாலும் 'காபிடல் காம்பளக்ஸ்' எனும் இக்கட்டிடம் சிறப்பு வாய்ந்ததாகவே கருதப்படுகிறது. திட்டமிட்டு வடிவமைக்கப்பட்ட நகரமான சண்டிகர் நகரத்தின் பிரதான அடையாளமாக விளங்கும் இந்த வளாகம், கம்பீரமாக வீற்றிருக்கிறது. இப்படி ஒரு ஒருங்கிணைந்த வளாக அமைப்பிற்கான பெருமை முழுதும் வடிவமைத்த லெ கொபூசியே சாரும் என்பதும் குறிப்பிடத்தக்கது.
# சட்டமன்ற அரண்மனை (சண்டிகர்)

## முக்கிய மூன்று

தலைமைச்செயலகம், சட்டப்பேரவை மற்றும் உயர்நீதிமன்றம் ஆகிய மூன்று முக்கியமான அரசாங்க அமைப்புகள் இந்த வளாகத்தில் இடம் பெற்றுள்ளன. இந்த மூன்று அமைப்புகளுக்குள் நுழைந்து பார்க்க சுற்றுலாப்பயணிகளுக்கு அனுமதி இல்லை என்றாலும், கைச்சின்னம் அமைந்துள்ள இடத்திலிருந்து இந்த அரசாங்க மாளிகை வளாகங்களை பார்க்கமுடியும்.
உள் நுழைந்து பார்க்க வேண்டுமெனில் சுற்றுலா அலுவலகம் அல்லது உரிய அதிகாரிகளிடம் விசேட அனுமதி பெற்று செல்லலாம். 9 வது செக்டாரில் உள்ள சுற்றுலாப் பயணிகள் பணியகம் அல்லது 17 வது செக்டாரில் உள்ள சுற்றுலா மையம் போன்ற இடங்களில் இதற்கான விதிமுறைகளுக்கேற்ப அனுமதி பெறலாம்.
# சட்டமன்ற அரண்மனை (சண்டிகர்)

## சான்றாதாரங்கள்

- केपिटल कॉम्प्लेक्स, चंडीगढ़ (இந்தி)
# ஈரமினோபிரிமிடின்கள்

**ஈரமினோபிரிமிடின்கள்** *(Diaminopyrimidines)* என்பவை C<sub>4</sub>H<sub>6</sub>N<sub>4</sub> என்ற வேதி வாய்ப்பாடு கொண்ட கரிம வேதியியல் சேர்மங்களாகும். ஒரு பிரிமிடின் வளையத்துடன் இரண்டு அமீன் தொகுதிகள் இச்சேர்மத்தின் கட்டமைப்பில் இடம்பெற்றுள்ளன.  
பிரிமெத்தமீன், டிரைமெட்ரெக்சேட்டு மற்றும் பிரிட்ரெக்சிம் போன்ற பல ஈரைதரோபோலேட்டு ரிடக்டேசு வளர்தடுப்பு மருந்துகள், ஈரமினோபிரிமிடின்கள் வகையைச் சேர்ந்தவையாகும். நுண்ணுயிர் எதிர்ப்பிகளான இக்லபிரிம் மற்றும் மும்மெத்திரிம் மருந்துகளும் இவ்வகையைச் சேர்ந்தவைகளேயாகும்.  
இவ்வகை மருந்துகளில் சில புற்றுநோய் எதிர்ப்பு மருந்துகள் என்ற தலைப்பில் காப்புரிமை பெற்றுள்ளன
# பாக்லீகர்

**பாக்லீகர்** அல்லது **பாஹ்லீகன்**, குரு நாட்டின் மன்னர் சந்தனுவின் தம்பி ஆவார். எனவே இவர், பாண்டவர் மற்றும் கௌரவர்களுக்கு பெரும் பாட்டன் ஆவார். இவர் நீண்ட ஆயுளுடன் வாழ்ந்தவர். இவரைச் சார்ந்த மக்களை பாக்லீகர்கள் என்றழைப்பர். இவர் திருதராட்டிரனின் ஆலோசகராகவர். குருச்சேத்திரப் போரில், இவர் தனது மகன் சோமதத்தனுடன் இணைந்து, கௌரவர் அணியின் சார்பாக போரிட்டு, பீமனால் மாண்டவர்.
# பாக்லீகர்

## தலைமுறை அட்டவணை

<>  
</>
# அக்ரூரர்

**அக்ரூரர்** (AKRÛRA) யாதவ குலத்தின் ஒரு பிரிவான விருஷ்ணி கிளைக்குலத்தவர். இவர் கிருஷ்ணரின் சித்தப்பா முறையாவார். கம்சனின் அரசவையில் அமைச்சராக இருந்தவர். கம்சனின் உத்தரவுப் படி, பிருந்தாவனத்திலிருந்த கிருஷ்ணரையும், பலராமரையும், மதுரா அரண்மனைக்கு அழைத்துச் சென்றவர். கம்சனின் மறைவிற்குப் பின்னர் கிருஷ்ணரின் ஆலோசகராக இருந்தவர். அக்ரூரர், பாண்டவர்களுக்காக திருதராட்டிரரிடம் தூது சென்றவர்.
# திருஷ்டகேது

**திருஷ்டகேது** (DHRISTAKETU) சேதி நாட்டு மன்னர் சிசுபாலனின் மகனாவார். தனது தந்தையின் இறப்பிற்குப் பின்னர், திருஷ்டகேது சேதி நாட்டிற்கு மன்னராகி பாண்டவர்களின் நண்பரானர். திருஷ்டகேதுவின் சகோதரியை நகுலன் மணந்து கொண்டார்.  
குருச்சேத்திரப் போரில் ஒரு அக்குரோணி படைகளுடன் பாண்டவர் அணியில் இணைந்து, கௌரவர்களுக்கு எதிராக போரிட்டவர். இறுதியில் துரோணரால் கொல்லப்பட்டார்.
# ஆந்திரமுடையார்

**ஆந்திரமுடையார்** என்பவர் இந்து சமய நாட்டார் தெய்வமாவார்.
# ஆந்திரமுடையார்

## தொன்மம்

களைக்காட்டூரில் மாடன் நாயர் - பொன்னிலங்கி ஆகியோரின் மகனாக ஆந்திரமுடையார் பிறந்தார். இவரது வீரத்தினைப் பற்றி களைக்காட்டூர் மணியக்காரர் கேள்விப்பட்டு, சில இடங்களைத் தந்தார். அங்கு ஆந்திரமுடையார் தனி சமஸ்தானம் அமைந்தார். இவர் அழகும், வீரமும் நிறைந்து இருந்தவர் என்பதால் எண்ணற்றப் பெண்கள் இவரைத் திருமணம் செய்து கொள்ள முனைந்தார்கள். எனவே அவர்களிடமிருந்து தப்ப பொன்னிலங்கியின் அண்ணன் மகளை திருமணம் செய்தார்.  
வேட்டைக்குச் சென்று திரும்பும்போது, அவருடைய மனைவி பகடையாடிக் கொண்டிருந்தார். தன்னை மதியாமல் இருக்கிறாள் என்ற கோபத்தில் அவளைக் கொன்றார். அதனால் அவ்வூரில் செல்வங்களை இழந்து வேறிடம் சென்றார். வள்ளியூரில் தங்கியபோது அங்கிருந்த பண்டாரத்தின் மகளான சின்னம்மாளை விரும்பி திருமண் செய்து கொண்டார். அங்கு சில திருடர்கள் செல்வங்களை கொள்ளையடித்துச் சென்றனர். அவர்களைத் தேடி கண்டுபிடித்து செல்வங்களை மீட்டார். அதனால் ஊரார் மத்தியில் பெரும்புகழ் பெற்று கடவுளாக வழிபடப்படுகிறார்.
# ஆந்திரமுடையார்

## கோயில்கள்

- அருள்மிகு ஆந்திரமுடையார் திருக்கோயில் - வள்ளியூர் நெல்லை மாவட்டம்
# ஐசக் சிஷி சூ

**ஐசக் சிஷி சூ** ( **Isak Chishi Swu** 11 செப்டம்பர் 1929 - 2016 சூன் 28 ) என்பவர் இந்திய ஆட்சிப்பகுதியில் உள்ள நாகர்கள் வாழுமிடங்களையும் அடுத்துள்ள மியான்மரில் உள்ள நாகர்கள் வாழுமிடங்களையும் உள்ளடக்கிய "பெரும் நாகாலாந்து" அமைக்கும் நோக்கத்துடன் மா சே துங் கோட்பாடுகளைப் பின்பற்றி துவக்கப்பட்ட, *நாகாலாந்து தேசிய சோஷலிச கவுன்சில்* - ஐசக் முய்வா’ (என்.எஸ்.சி.என். - ஐ.எம்.) அமைப்பு மற்றும் அந்த அமைப்பு நடத்தும் போட்டி அரசாங்கமான ஜி.பி.ஆர்.என். ஆகியவற்றின் தலைவராக இருந்தவர். இவர் சுமி நாகா இனத்தைச் சேர்ந்தவர்.  
ஐசக் சிஷி சூ 1950 களில் நாகா தேசிய கவுன்சில் (எம்.என்.சி.) நடத்திய நாகா போராட்டங்களில் பங்கேற்ற தலைமுறையைச் சேர்ந்தவர்களில் ஒருவர் அந்த அமைப்பின் வெளியுறவுச் செயலாளர் உட்பட பல்வேறு பொறுப்புகளை வகித்தவர். துய்ங்கலேங் முய்வா, எஸ்.எஸ்.கப்லாங்குடன் இணைந்து என்.எஸ்.சி.என். அமைப்பை 1980-ல் உருவாக்கினார். 1975-ல் ‘ஷில்லாங் ஒப்பந்த’த்தின்படி ஆயுதங்களைக் கைவிட்டு அமைதிப் பேச்சுவார்த்தையில் ஈடுபட என்.என்.சி. ஒப்புக்கொண்ட நிலையில், அந்த ஒப்பந்தத்தை எதிர்த்து என்.எஸ்.சி.என். அமைப்பு தொடங்கப்பட்டது. 1988-ல் அந்த அமைப்பு இரண்டாக உடைந்தபோது என்.எஸ்.சி.என்.(ஐ.எம்.) அமைப்பை முய்வாவுடன் இணைந்து ஐசக் சிஷி சூ தொடங்கினார். கப்லாங் தலைமையில் என்.எஸ்.சி.என்.(கே) உருவாக்கப்பட்டது.  
ஓராண்டுக்கும் மேலாக உடல்நிலை சரியில்லாமல் படுத்தபடுக்கையாக இருந்த ஐசக் சிஷி சூ இறப்பதற்கு முன்பாக, 2015 ஆகத்து 3-ல், தில்லியில் பிரதமரின் இல்லத்தில், பிரதமர் மற்றும் உள்துறை அமைச்சரின் முன்னிலையில், என்.எஸ்.சி.என்.(ஐ.எம்.) அமைப்பின் பொதுச் செயலாளர் துய்ங்கலேங் முய்வாவுக்கும் மத்திய அரசின் பிரதிநிதிகளுக்கும் இடையே ‘அமைதி ஒப்பந்தம்’ கையெழுத்தானது. நாகா மக்களின் போராட்டத்தின் பலனை தன் மரணத்துக்கும முன்னர் அவர் பார்க்க விரும்பினார். அவசர அவசரமாகக் கையெழுத்தான அந்த ஒப்பந்தம், ஒப்பந்தத்துக்கான அடிப்படைக் கட்டமைப்புதான் என்று பின்னாளில் விளக்கமளிக்கப்பட்டது. ஆனால் இந்த ஒப்பந்தத்துக்கான அடிப்படைக் கட்டமைப்பு மூலம் உறுதியான எந்த நடவடிக்கையும் இதுவரை இந்திய அரசால் எடுக்கப்படவில்லை.
# பரிகாரம் (இந்து மதம்)

**பரிகாரம்** என்பது இந்து சமயத்தில் பக்தர்களின் பிரட்சனைகளை தீர்க்க செய்யப்படும் செயலாகும். இவை நம்பிக்கை அடிப்படையிலேயே நிகழ்த்தப்படுகின்றன. சில கோயில்களின் தலப்புராணங்கள் மற்றும் செவிவழிச் செய்திகள் மட்டுமே பரிகாரங்களுக்கான வழிகாட்டுதலாக உள்ளது. குழந்தையின்மை, திருமணத்தடை, ஜாதகத்தில் மாங்கல்ய தோசம் மற்றும் ராகு கேது தோசங்கள் போன்றவற்றுக்காக பரிகாரங்கள் செய்யப்படுகின்றன.  
பாவங்களை செய்தமைக்காக செய்யப்படும் பரிகார்களை பிராயச்சித்தம் என்று அழைக்கின்றனர். இவற்றில் கொலை முதலிய கொடிய பாவங்களுக்கும் அவற்றின் பாவங்களிலிருந்து விடு பட வழிவகை கூறப்பட்டுள்ளன.
# பரிகாரம் (இந்து மதம்)

## சில பரிகாரங்கள்

- அன்னதானம்
- பிதுர் தானம்
- பசு தானம்
- புனித நதிகளில் நீராடுதல்
- பசுக்களுக்கு அகத்திக்கீரை தருதல்
- அமாவைசையன்று உணவிடுதல்
- சாதுக்களுக்கு உடையளித்தல்
- ஏழைகளுக்கு பணம்தருதல்
# பரிகாரம் (இந்து மதம்)

## பரிகாரப் பூசைகள்

சந்திர சூரிய கிரகணங்கள் ஏற்படும் போதும், சோதிடத்தில் கிரகங்களின் நிலைகள் ஏற்றார் போல இல்லாக் காலங்களிலும் பரிகாரப் பூசைகள் நடத்தபடுகின்றன. இந்த பரிகாரப் பூசைகள் தாந்தீக சமயமான சாக்தத்தில் மிக அதிகமாக கடைபிடிக்கப்படுகின்றன.
# நிர்வாண பூஜை (இந்து சமயம்)

**நிர்வாண பூஜை** என்பது இந்து சமயத்தில் நம்பிக்கைகளை மட்டும் அடிப்படையாகக் கொண்டு நடத்தப்படும் சடங்காகும். நாட்டாரியல் சடங்குகளில் இந்த நிர்வாண பூஜை வளமைச் சடங்குகளின் கீழாக வருகின்றது. இந்த சடங்கினை மழையை வேண்டி கிராமத்து மக்கள் செய்கின்றனர். பெண்கள், சிறுவர்கள் போன்றோர்களை இந்தச் சடங்கிற்காக நிர்வாணப்படுத்தி அச்சமூகமே செய்கிறது. இந்து சமயத்தில் மாந்திரீக காரணங்களுக்காக இரவு நேரங்களில் சாக்த தெய்வங்களான துர்க்கை, காளி, சாமுண்டி போன்ற தெய்வங்களுக்கு பூஜை செய்யப்படுகிறது.  
பொதுவாக முழு நிலவு நாள், அமாவாசை போன்ற நிலவின் சிறப்பான நாட்களில் இப்பூசைகள் செய்யப்படுகின்றன. பெண்ணையோ, ஆணையோ வசியம் செய்வதற்கும், குழந்தை பேரின்மைக்கும், பதவிக்காகவும், மாந்திரீக சக்திகாகவும் இவ்வாறான நிர்வாண பூசைகள் செய்யப்படுகின்றன.
# நிர்வாண பூஜை (இந்து சமயம்)

## தண்டனை

இந்தியாவில் இச்சடங்குமுறை சட்டரீதியா அங்கிரிக்கப்படாததாகும். அதனால் இப்பூசைகளை செய்வோர்களை காவல்துறை கைது செய்கிறது. மகாராட்டிரா மாநிலத்தில் நரேந்திர தபோல்கர் என்பவர் இத்தகைய மூடநம்பிக்கைக்கு எதிராக போராடி இறந்தார். அதனால் மகாராட்டிர அரசு இவைகளை தடைசெய்துள்ளது.
# துர்க்கியானா கோவில்

**துர்க்கியானா கோவில்**, இந்திய பஞ்சாபில் அமிர்தசரஸிலுள்ள ஓர் இந்துக்கோயில் ஆகும். இது இலட்சுமி நாராயணன் கோவில், துர்க்கா திரத், சிட்லா மந்திர் எனும் பெயர்களாலும் அறியப்படுகின்றது. துர்க்கைக்குரிய கோயிலாக விளங்கும் இக்கோயிலில் இலக்குமி, விட்டுணு ஆகிய கடவுளர்களர்களும் வழிபடப்படுகின்றனர். இதன் கட்டடக்கலை சீக்கியர்களின் பொற்கோயிலை ஒத்ததாகக் காணப்படுகின்றது.
# துர்க்கியானா கோவில்

## அமைவிடம்

இக்கோயில் லோகார் வாசல் எனும் இடத்தில் துர்க்கியானா எனும் குளத்தருகே அமைந்துள்ளது. இது அமிர்தசரஸ் தொடருந்து நிலையத்திற்கு மிக அண்மையில் உள்ளது. பேருந்து நிலையத்திலிருந்து 1.5 கிலோமீட்டர் தூரத்திலுள்ளது. அமிர்தசரஸ் சாலைப் போக்குவரத்து, புகையிரதம், விமானம் ஆகிய வழிகளில் நாட்டின் ஏனைய பகுதிகளுடன் நன்கு இணைக்கப்பட்டுள்ளது.
# துர்க்கியானா கோவில்

## வரலாறு

இக்கோயில் பதினாறாம் நூற்றாண்டில் கட்டப்பட்டதாகக் கூறப்படுகின்றது. பின்னர் 1921இல் குரு ஹர்சாய் மால் கபூரினால் சீக்கியர்களின் பொற்கோயிலையொத்த கட்டடக்கலையுடன் கட்டப்பட்டு பண்டிதர் மதன் மோகன் மாளவியாவினால் திறந்துவைக்கப்பட்டது.  
அமிர்தசரஸ் புனிதநகராக அறிவிக்கப்படாத போதிலும் இக்கோயில் மற்றும் பொற்கோயிலைச் சுற்றி 200 மீட்டருக்குட்பட்ட சுற்றாடலில் புகையிலை, மது, மாமிசம் என்பவற்றின் விற்பனை தடை செய்யப்பட்டுள்ளது.
# பஞ்சாப் வேளாண்மை பல்கலைக்கழகம்

**பஞ்சாப் வேளாண்மை பல்கலைக்கழகம்** (*Punjab Agricultural University*, **PAU**) இந்திய மாநிலம் பஞ்சாபில் லூதியானா நகரில் அமைந்துள்ள மாநில வேளாண்மைப் பல்கலைக்கழகமாகும். இது 1962இல் நாட்டின் இரண்டாவது மிகப் பழைய வேளாண்மைப் பல்கலைக்கழகமாக நிறுவப்பட்டது; பாந்த்நகரில் உள்ள கோவிந்த் பல்லவ் பாந்த் வேளாண்மை மற்றும் தொழினுட்ப பல்கலைக்கழகம் முதன்முதலாக நிறுவப்பட்ட வேளாண்மைக்கான பல்கலைக்கழகமாகும். வேளாண் கல்வியில் இந்தப் பல்கலைக்கழகத்திற்கு பன்னாட்டளவில் நற்பெயர் உள்ளது. 1960களில் இந்தியாவின் பசுமைப் புரட்சியை முன்நடத்தியப் பெருமையும் பஞ்சாப் வேளாண் பல்கலைக்கழகத்திற்கு உள்ளது. 2005ஆம் ஆண்டில் இதிலிருந்து குரு அங்கத் தேவ் கால்நடை மற்றும் விலங்கியல் பல்கலைக்கழகம் உருவானது.
# சி3 (திரைப்படம்)

***சிங்கம் 3*** (*Singam 3*) ஹரி இயக்கத்தில் 2017ஆம் ஆண்டு பெப்ரவரி 9 அன்று வெளிவந்த ஒரு இந்திய அதிரடித் தமிழ்த் திரைப்படமாகும். இப்படம், 2013 ஆவது ஆண்டில் வெளியான சிங்கம் 2 திரைப்படத்தின் தொடர்ச்சியாகவும், சிங்கம் திரைப்பட வரிசையின் மூன்றாவது பகுதியாகவும் வெளியாகியுள்ளது. இத்திரைப்படத்தில் சூர்யா, அனுசுக்கா செட்டி, சுருதி ஹாசன், ஹன்சிகா மோட்வானி, ஆகியோர் முக்கிய வேடங்களில் நடித்துள்ளனர்.
# சி3 (திரைப்படம்)

## நடிகர்கள்

- சூர்யா - துரை சிங்கம்
- அனுசுக்கா செட்டி - காவியா
- சுருதி ஹாசன் - அக்னி
- ராதாரவி - துரை சிங்கத்தின் தந்தை
- நாசர் - காவியாவின் தந்தை
- சுமித்ரா - துரை சிங்கத்தின் தாய்
- ஜானகி சபேஷ் - காவியாவின் தாய்
- டெல்லி குமார் - காவியாவின் தாத்தா
- யுவராணி - துரை சிங்கத்தின் சகோதரி
- ராதிகா சரத்குமார்
- கிரிஷ்
- நிதின் சத்யா
- சூரி
- ரோபோ சங்கர்
- சாம்ஸ்
# இந்திய பஞ்சாபில் விளையாட்டுக்கள்

**இந்திய பஞ்சாபில் விளையாட்டுக்களில்** தற்கால வளைதடிப் பந்தாட்டம், துடுப்பாட்டம் போன்றவற்றுடன் மரபுசார் விளையாட்டுக்களான கபட்டி (சடுகுடு), குசுத்தி (மற்போர்) குடோ கூண்டி (வளைதடிப் பந்தாட்டத்தைப் போன்றது) ஆகியனவும் அடங்கும். பஞ்சாப் பகுதியில் நூற்றுக்கும் மேற்பட்ட மரபார்ந்த விளையாட்டுக்கள் ஆடப்படுகின்றன.  
பஞ்சாபில் மரபார்ந்த விளையாட்டுக்களை வளர்க்கவும் பாதுகாக்கவும் மாநில அரசு 2014 முதல் பல முனைவுகளை எடுத்து வருகின்றது; *பஞ்சாப் ஊரக விளையாட்டுப் போட்டிகள்* இவற்றில் ஒன்றாகும். இந்தப் போட்டிகளில் மாநில விளையாட்டுக்களான குஸ்தி போன்றவை சேர்க்கப்பட்டுள்ளன.
# இந்திய பஞ்சாபில் விளையாட்டுக்கள்

## துடுப்பாட்டம்

பஞ்சாபிகளுக்கு மிக விருப்பமான விளையாட்டாக துடுப்பாட்டம் உள்ளது. மாநில அளவில் இதனை பஞ்சாப் துடுப்பாட்ட சங்கம் கட்டுப்படுத்துகின்றது. இந்தியன் பிரீமியர் லீக்கில் விளையாடும் கிங்சு இலெவன் பஞ்சாபு மொகாலியைத் தலைமையகமாகக் கொண்டுள்ளது.
# இந்திய பஞ்சாபில் விளையாட்டுக்கள்

## கட்கா

கட்கா வாட்களுக்கு மாறாக மரத்தடிகளைக் கொண்டு போரிடும் தெற்காசிய மரபார்ந்த விளையாட்டாகும்.
# இந்திய பஞ்சாபில் விளையாட்டுக்கள்

## சடுகுடு

### பஞ்சாப் வட்டப்பாணி

இது பஞ்சாபின் மாநில விளையாட்டாகும்.
# இந்திய பஞ்சாபில் விளையாட்டுக்கள்

## சடுகுடு

### கபடி உலகக் கோப்பை

பஞ்சாப் வட்டப்பாணியிலமைந்த கபடி உலகக்கோப்பை போட்டிகளை 2010இலிருந்து பஞ்சாப் ஒருங்கிணைத்து வருகின்றது. 2014ஆம் ஆண்டு உலகக்கோப்பையில் ஆடவர் இறுதியாட்டத்தில் இந்தியாவும் பாக்கித்தானும் பங்கேற்றன; இதில் 45-42 என்ற புள்ளிகளில் இந்தியா வென்றது. பெண்கள் இறுதியாட்டம் இந்தியாவிற்கும் நியூசிலாந்திற்கும் இடையே நடந்தது; இதிலும் இந்தியா 36-27 என்ற புள்ளிக்கணக்கில் வென்றது.  
இந்தக் கோப்பையின் நிறைவு விழா பாதலில் உள்ள குரு கோவிந்த் சிங் விளையாட்டரங்கில் நடந்தது. இதில் பல முன்னணி திரை நட்சத்திரங்களும் புகழாளர்களும் பங்கேற்றனர்.
# பாய் குருதாஸ்

**பாய் குருதாஸ்** (*Bhai Gurdas*) ( (1551 – 25 ஆகஸ்ட் 1636) என்றழைக்கப்படும் இவர், பஞ்சாபி மொழிக்கவிஞராகவும், சீக்கியர்களின் புனித நூலான ஆதி கிரந்தத்திற்கு அரிய திறவுகோல் தந்தவராகவும் அறியப்படுகிறார். மேலும், பத்து சீக்கிய குருக்களில் நான்கு குருக்களுக்கு உறுதுணையாகவும், சீடராகவும் இருந்த குருதாஸ், சீக்கிய சமய முக்கிய பிரமுகராகவும், பிரசங்கியாகவும் இருந்தவர்.
# பாய் குருதாஸ்

## ஆரம்பகால வாழ்க்கை

சீக்கியர்களின் மூன்றாவது குருவான குரு அமர்தாசின், மூன்று சகோதரர்களில் கடை சகோதரரான 'இஷர்தாஸ்' (*Bhai Ishar Das*) என்பவருக்கும், தாய் 'மாதா ஜீவனி' (*Jivani*) என்பவருக்கும், பஞ்சாபின் தரண் தரண் மாவட்டத்தில் உள்ள சீக்கியர்களின் தலைநகர் என்றழைக்கப்படும் கோவிந்த்வால் (*Goindval*) எனும் ஊரில் கி.பி 1551-ம் ஆண்டு பிறந்த பாய் குருதாஸ், தனது மூன்றாவது அகவையிலேயே (1554-ல்) தாயை இழந்தார். பின்னாளில், தன் 12-வது வயதில் (1563-ல்) தந்தை இஷர்தாசும்' இறந்துவிட தந்தையின் தமையனான குரு அமர் தாஸ் பாதுகாப்பில் வளர்ந்தார். குரு அமர்தாசு முன்னரே 1546 ல் 'காடூர்' எனும் சிற்றூரில் இருந்து கோவிந்தவாலுக்கு தன் குரு பீடத்தை மாற்றியிருந்தார் என்பது குறிப்பிடத்தக்கது.
# பாய் குருதாஸ்

## சீட வாழ்க்கை

குரு அமர் தாசின் கீழ் வளர்ந்த குருதாஸ், குரு பீடத்தில் கீர்த்தனமும், பஜனையும், ஜபமும், புராணக் கதைகளும், பக்தர்கள், ஞானிகள் வரலாறு பற்றிய பிரவசனங்கள், வாழிபாடும் சமூக சேவைகளையும் பார்த்து கொண்டும் மற்றும் அனுபவித்து கொண்டும் அவற்றில் பங்கெடுத்து கொண்டும் வளர்ந்தார். இரண்டாவது குருவான குரு அங்கது தேவ் சம காலத்தில் பிறந்த குருதாஸ், குரு அமர் தாஸ், குரு ராம் தாஸ், குரு அர்ஜன், குரு அர்கோவிந்த் ஆகியோர்களுக்கு உற்ற துணையாகவும், சீடனாகவும் வாழ்ந்தவர்.
# பாய் குருதாஸ்

## கவிஞர்

ஐம்பெரும் குருக்களின் நேர் பார்வையில் வளர்ந்த பாய் குருதாஸ், ஆன்மிக நாட்டத்தோடு இளமையில் சிறப்பாக பயிற்சி பெற்றிருந்தார். அவர் தொண்டு செய்த குருமார்கள் அமர்தாசு, ராம்தாசு, மற்றும் அர்சூன் தேவ் போன்ற சிறந்த கவிஞர்களாக இருந்த இம்மூவரும், இசையிலும், மென்கலைகளிலும் தேர்ந்தவர்களாக இருந்ததினால்,அவர்களது நெருங்கிய தொடர்பால் பாய் குருதாஸ் ஒரு சிறந்த கவியாகவும் உருவெடுத்தார். பாரதப் பாரம்பரிய சமய இலக்கியங்கள் நாட்டு பாடல்கள், நாட்டுப்புற கலைகள் என பலவற்றையும் கற்றுத்தேர்ந்த குருதாசுக்கு, வயது வந்ததும், குருக்கள் அவருக்கு பல முக்கியமான பொறுப்புகளை அளித்தனர்.
# பாய் குருதாஸ்

## பங்களிப்பு

சீக்கியர்களின் மிக புனித தலமான அம்ரித்சர், அத்தலத்தில் முதன்முதலாக வெட்டப்பட்டது திருக்குளமே. அதன் பெயரையே பின்னாளில் அங்கெழுந்த நகருக்கும் சூட்டப்பட்டது. அக்குளத்திற்கு பின் குரு மகால் மன்றமான குருவின் மாளிகை எழுந்தது. இப்பணிகள் அனைத்திலும் பாய் குருதாசுக்கு பெரும் பங்குண்டு. குரு அமர் தாசின் தலைமையில் திருக்குளத்தை வெட்டு முன் அத்திட்ட்த்தை பரிசீலிக்க, 'பாய் ஜேத்தா' என்பவர் தலைமையில் நியமித்தார். அக்குழுவில் 21 வயதேயான பாய் குருதாசும் ஓர் உறுப்பினராக இருந்ததாக கருதப்படுகிறது.
# மிலேச்சர்கள்

**மிலேச்சர்கள்** (Mleccha) (சமஸ்கிருதம்: म्लेच्छ), என்ற சொல்லிற்கு *பண்படாத மக்கள்* என்று பொருள். வேத காலத்தில் பண்டைய பரத கண்டத்திற்கு வெளியே இருந்த நாடுகளின் மக்களான யவனர்கள், சிதியர்கள், சகர்கள், கிராதர்களை குறிக்க மிலேச்சர் என்ற சொல் பயன்படுத்தப்பட்டது.  
மேலும் பரத கண்டத்தில் வாழ்ந்த வெளிநாட்டு மக்களையும், அவர்களது நாடுகளையும் குறிப்பதற்கும் மிலேச்சர் என்ற சொல் வேத கால பரத கண்ட மக்களால் பயன்படுத்தப்பட்டது. இனம், நிறம், மொழி வேறுபாடு கருதாமல், பரத கண்டத்திற்கு வெளியே இருந்து, பரத கண்டத்தில் குடியேறி வாழ்ந்த மக்களையும் குறிப்பதாகும்.
வியாசரின் மகாபாரத காவியத்தில் மிலேச்ச மக்கள், மிலேச்ச நாடுகள், மன்னர்கள் குறித்து விளக்கப்பட்டுள்ளது.  
வேத தர்மங்களை பின்பற்றாத பாரசீகர்களையும், கிரேக்கர்களையும், உரோமானியர்களையும், அரபியர்களையும், சீனர்களையும் குறிப்பதற்கு மிலேச்சர் என்ற சொல் பயன்படுத்தப்பட்டது.
மத்திய கால இந்தியாவில், வெளிநாட்டவர்களை தூய்மையற்றவர்கள் எனக் கருதி அவர்களை மிலேச்சர்கள் என குறிப்பிட்டு, சமூகத்திலிருந்து ஒதுக்கி வைத்தனர் என இந்தியாவில் பயணித்த பாரசீக அறிஞர் அல்-பிருனி தனது பயணக் குறிப்புகளில் குறித்துள்ளார்.
# மிலேச்சர்கள்

## பெயர்

வாயு புராணம், மச்ச புராணம் மற்றும் பிரமாண்ட புராணங்களில், சப்த நதிகளுக்கு மேற்கே உள்ள நாடுகளை மிலேச்சர்களின் நாடுகள் எனக் குறித்துள்ளது. இந்து சமய பிரமாணங்களில் மிலேச்சர்களை வருணாசிரம தருமத்திற்கு அப்பாற்பட்டவர்கள் என கூறுகிறது.
# மிலேச்சர்கள்

## மகாபாரதக் குறிப்புகள்

வியாசரின் மகாபாரத காவியத்தில் மிலேச்ச மக்கள், மிலேச்ச நாடுகள், மன்னர்கள் குறித்து விளக்கப்பட்டுள்ளது. மிலேச்ச போர் வீரர்கள், தூய்மையற்ற பழக்கவழக்கங்களையும், தலையை முழுவதுமாக அல்லது பாதி அளவிற்கு மழித்துக் கொண்டு, முகத்தை மூடும் அளவிற்கு தலைக்கவசம் அணிந்து, கோரமான முகத்தையும் மூக்கையும் உள்ளவர்கள் என மகாபாரதம் குறிப்பிடுகிறது. மலைகளில், மலைக் குகைகளில் வாழ்பவர்கள். வசிட்டரின் நந்தினி எனும் தெய்வீக பசுவை கவர வந்த விசுவாமித்திரரின் போர்ப்படைகளை எதிர் கொள்ள, வசிட்டரின் ஆணைப்படி, நந்தினி தனது கோரமான கண்களிலிருந்து வெளியிட்ட பல இன போர்வீரர்களில் மிலேச்சர்களும் ஒருவகையினர் ஆவார்.  
மிலேச்ச அரசர்களில் புகழ்பெற்றவர்களில் பிராக்ஜோதிச நாட்டின் மன்னர் பகதத்தனும் ஒருவராவார். குருச்சேத்திரப் போரில் மிலேச்சப் படைகள் பாண்டவர் அணிக்கு எதிராகப் பெரும் யாணைப்படைகளுடன் போரிட்டனர். இந்தியாவின் கிழக்கில் இருந்த பாலப் பேரரசு மிலேச்சர்களின் நாடு என்றும் குறிப்பிடப்பட்டுள்ளது.
# போலிகள் (பஞ்சாபி)

***போலிகள்*** (*Boliyan*, உச்சரிப்பு:*பம்பாய்* என்பதிலுள்ள இரண்டாம் *ப* போல) என்பன பஞ்சாப் பகுதியில் பாடப்படும் இரண்டடி பாடல்களாகும். *போலி* நிகழ்வுகளையும் அதன்போது ஏற்படும் உணர்ச்சிகளையும் ஏற்படும் சூழல்களையும் வெளிப்படுத்துவனவாக அமையும். பொதுவாக *போலி* பெண்ணொருவரால் அறிமுகப்படுத்தப்பட்டு அவரது குழுவின் மற்ற பெண்களால் கூட்டாகப் பாடப்படும். போலிகள் பெரும்பாலும் குழந்தை பிறப்பின் போதும், திருமண நிகழ்வின் போதும் பாடப்படும்.  
இந்த போலிகள் அடுத்தடுத்த தலைமுறைகளுக்கு வாய்வழியே வந்தவையாம். தற்காலத்தில் போலிகள் பாங்க்ரா இசையுடன் பிணைந்து வட அமெரிக்கா, பெரிய பிரித்தானியா, ஆத்திரேலியா, நியூசிலாந்து நாடுகளுக்குப் பரவியுள்ளது. இது புதியவகை, நகரிய பாணி பாங்க்ரா வகையை உருவாக்கியுள்ளது. வட இந்தியர்களை மட்டுமல்லாது அனைவரையும் கவரும் வண்ணம் வளர்ந்துள்ளது.  
பொதுவாக போலிகளை பெண்கள்தான் பாடுவார்கள் என்றாலும் ஆண்களும் பாடுகின்றனர். குல்விந்தர் தில்லோன் தனது போலியான் பாடல்கள் மூலமாகவே பிரபலமானவர்.
# போலிகள் (பஞ்சாபி)

## ஜாகோ

"ஜாகோ" என்பது திருமணத்திற்கு முந்தைய நாளில் விழித்திருக்கும் இரவில் குடும்பத்தினர் அனைவரும் கூடியிருக்க மகிழ்ச்சியான தருணத்தைப் பாடும் போலி ஆகும். ஜாகோ இரவன்று பாடப்படும் முதல் போலி *ஜாகோ ஐயா* ஆகும்- இதனை இவ்வாறாக மொழிபெயர்க்கலாம்:
<poem>
*ஜத்தா ஜாக் வே.* - நீங்கள் ஜாட்டுக்கள் எல்லோரும் விழியுங்கள்
''ஹுன் ஜாகோ ஐயா. - ஜாகோ வந்துவிட்டது
*ஷவா வே ஹுன் ஜாகோ ஐயா.* - ஓ, பாருங்கள், ஜாகோ வந்துவிட்டது.
* லோரி தெ கே பையா*
* உத் பௌ ஜி*
* அத்தியான் கரு ஜி *
* சுக்னி பௌஜி *
* ஜாகோ ஐயா*
* ஜத்தா ஜாக் வே*
'' ஹுன் ஜாகோ ஐயா"
</poem>  
வழமையாக போலிகள் பாடும்போது பெண்கள் *கித்தா நடனமாடுவர்*. மால்வா பகுதியிலும், கீழ் பஞ்சாபிலும், ஆண்கள் போலிகளைப் பாடுகின்றனர். அவர்கள் போலிகளுடன் *பாங்க்ரா* நடனமும் ஆடுகின்றனர்.  
பஞ்சாபிய மூதாதையரால் பெண்களின் உணர்ச்சிகளை வெளிப்படுத்த போலிகள் அறிமுகமாயின. போலிகளுக்கு மேலும் அழகும் வலிவுமூட்ட பெண்கள் வண்ணமிகு சல்வார்-கமீஸ்களை அணிகின்றனர்.
போலிகளை இயற்ற கவிஞர்கள் தேவையில்லை, விவசாயப் பெருமக்கள் கூட பங்கெடுக்கின்றனர். இவற்றின் சந்தம் சீராக இருக்கும்; பல நேரங்களில் போலிகளை அழகாக்க பொருளற்ற எதுகைகளும் சேர்க்கப்படும். அனைத்து நாட்டுப்புற நடனங்களும் வட்டமாக நிகழ்த்தப்படும்.  
கித்தா நடனமாடும்போது பெண்கள் இனிய குரலில் பாட, *தோலக்* எனப்படும் மேளம், *கத்தா* எனப்படும் கடங்கள் தாளயிசை வழங்குகின்றன.குழுத்தலைவி போலியைப் பாட அதனை குழுவிலுள்ள மற்றப் பெண்கள் மீளவும் பாடுகின்றனர்.
# போலிகள் (பஞ்சாபி)

## வெளியிணைப்புகள்

போலிகள் - குறிப்பு
# ஆத்திரேலியத் துடுப்பாட்ட அணியின் இலங்கைச் சுற்றுப்பயணம், 2016

ஆத்திரேலியத் துடுப்பாட்ட அணி இலங்கையில் 2016 சூலை 26 முதல் செப்டம்பர் 9 வரை சுற்றுப் பயணம் மேற்கொண்டு இலங்கைத் துடுப்பாட்ட அணியுடன் மூன்று தேர்வுப் போட்டிகளிலும், ஐந்து ஒரு-நாள் போட்டிகளிலும், இரண்டு பன்னாட்டு இருபது20 போட்டிகளிலும் விளையாடியது.  
வார்ன்-முரளிதரன் விருதுக்காக இடம்பெற்ற தேர்வுப் போட்டித் தொடரை இலங்கை அணி 3-0 என்ற கணக்கில் வென்று, ஆத்திரேலியாவுக்கு எதிரான தனது இரண்டாவது தேர்வுத் தொடர் வெற்றியையும், ஆத்திரேலியாவுக்கு எதிரான தனது முதலாவது முழுமையான தொடர் வெற்றியையும் பெற்றது. இம்முடிவுகளை அடுத்து ஆத்திரேலியா ஐசிசி தேர்வுத் தர வரிசையில் முதலாம் இடத்தில் இருந்து மூன்றாம் இடத்துக்குத் தள்ளப்பட்டது. அதே வேளையில், இலங்கை அணி ஏழாம் இடத்தில் இருந்து ஆறாம் இடத்திற்கு முன்னேறியது.  
இலங்கைத் துடுப்பாளர் திலகரத்ன டில்சான் ஒருநாள் மற்றும் இ20ப போட்டிகளில் இருந்து இத்தொடரின் இறுதியில் ஓய்வு பெறப் போவதாக 2016 ஆகத்து மாதத்தில் அறிவித்தார்.
# ஆத்திரேலியத் துடுப்பாட்ட அணியின் இலங்கைச் சுற்றுப்பயணம், 2016

## அணிகள்

| தேர்வுகள் | ஒருநாள் | இ20ப |  |  |  |  |
| --- | --- | --- | --- | --- | --- | --- |
| * அஞ்செலோ மத்தியூஸ் (த)
* தினேஸ் சந்திமல்
* தனஞ்சய டி சில்வா
* அசித்தா பெர்னாண்டோ
* விசுவா பெர்னாண்டோ
* ரங்கன ஹேரத்
* திமுத் கருணாரத்ன
* சுரங்க லக்மால்
* குசல் மெண்டிசு
* தில்ருவன் பெரேரா
* குசல் பெரேரா
* நுவான் பிரதீப்
* இலக்சன் சந்தக்கன்
* கவ்சால் சில்வா
* ரோசன் சில்வா | * ஸ்டீவ் சிமித் (த)
* டேவிட் வார்னர்
* ஜாக்சன் பெர்ட்
* ஜோ பர்ன்சு
* நேத்தன் கூல்ட்டர்-நைல்
* ஜோசு ஆசில்வுட்
* மொயிசசு என்றிக்கசு
* உஸ்மான் கவாஜா
* நேத்தன் லியோன்
* மிட்செல் மார்ஷ்
* சோன் மார்சு
* பீட்டர் நெவில்
* இசுட்டீவன் ஓ'கீஃப்
* மிட்செல் ஸ்டார்க்
* ஆடம் வோஜசு | * அஞ்செலோ மத்தியூஸ் (த)
* அமிலா அப்போன்சோ
* தினேஸ் சந்திமல்
* தனஞ்சய டி சில்வா
* திலகரத்ன டில்சான்
* அவிசுக்கா பெர்னாண்டோ
* தனுஷ்க குணதிலக்க
* சுரங்க லக்மால்
* குசல் மெண்டிசு
* சீக்குகே பிரசன்னா
* தில்ருவன் பெரேரா
* குசல் பெரேரா
* திசாரா பெரேரா
* நுவான் பிரதீப்
* இலக்சன் சந்தக்கன்
* மிலிந்த சிரிவர்தன | * ஸ்டீவ் சிமித் (த)
* டேவிட் வார்னர்
* ஜோர்ஜ் பெய்லி
* நேத்தன் கூல்ட்டர்-நைல்
* ஜேம்சு பால்க்னர்
* ஆரன் பிஞ்ச்
* ஜோசு ஆசில்வுட்
* டிராவிசு எட்
* மொய்சேசு என்றீக்கசு
* உஸ்மான் கவாஜா
* மிட்செல் மார்ஷ்
* சோன் மார்சு
* நேத்தன் லியோன்
* மிட்செல் ஸ்டார்க்
* மத்தியூ வேட்
* அடம் சாம்பா | * தினேஸ் சந்திமல் (த)
* திலகரத்ன டில்சான்
* சமர கப்புகெதர
* சுரங்க லக்மால்
* குசல் மெண்டிசு
* சச்சித் பத்திரான
* குசல் பெரேரா
* திசாரா பெரேரா
* சீக்குகே பிரசன்னா
* கசுன் ராஜித்த
* சச்சித்திர சேனநாயக்கா
* தசுன் சானக்க
* தனஞ்சய டி சில்வா
* மிலிந்த சிரிவர்தன | * டேவிட் வார்னர் (த)
* ஜோர்ஜ் பெய்லி
* இசுக்கொட் போலண்ட்
* ஜேம்சு பால்க்னர்
* 
ஆரன் பிஞ்ச்

* ஜோன் ஹேஸ்டிங்ஸ்
* திராவிசு கெட்
* மொயிசேசு என்றிக்கசு
* உஸ்மான் கவாஜா
* கிளென் மாக்சுவெல்
* பீட்டர் நெவில் (குகா)
* மிட்செல் ஸ்டார்க்
* மத்தியூ வேட்
* ஆடம் சாம்பா | } |
# நுகர்வோன்மிகை

**நுகர்வோர் எச்சப்பாடு** / **நுகர்வோன்மிகை** (*Consumer Surplus*) என்னும் கருத்து முதன் முதலில் 1844 ல் பிரஞ்சு பொருளியல் நிபுணர் டியூப்பிட் என்பவரால் அறிமுகப்படுத்தப்பட்டது. ஆனால் இக்கருத்துக்கு முழுவடிவம் கொடுத்தவர் பேராசிரியர் ஆல்பிரட் மார்சல் ஆவார்.
# நுகர்வோன்மிகை

## விளக்கம்

குறைந்து செல் இறுதி நிலைப் பயன்பாட்டு விதியின் (Law of Diminishing Marginal Return) படி ஒருவன் ஒரு பொருளை மேலும் மேலும் வாங்கும் பொழுது அவர் அப்பொருளிலிருந்து அடையும் திருப்தி அல்லது பயன்பாடு குறைந்து கொண்டே செல்லும். அப்பொருளில் இருந்து கிடைக்கும் மொத்த பயன்பாடு (Total utility) அதிகமாக இருந்தாலும் இறுதிநிலைப் பயன்பாடு ( Marginal Utility) குறைந்து கொண்டே வரும் என்பது தான் குறைந்து செல் நிலைப் பயன்பாட்டு விதி. நாம் வாழ்க்கையில் பல பொருட்களுக்கு அதிக விலை கொடுக்கத் தயாராக இருக்கிறோம். ஆனால் உண்மையில் அவற்றிற்கு விலை குறைவாக இருக்கலாம். நாம் கொடுக்கத் தயாராக இருக்கின்ற விலையைவிட உண்மையான விலை குறைவாக இருந்தால் ஒரு மிகுதியை உணர்கிறோம் இது நுகர்வோர் எச்சப்பாடு என்றழைக்கப்படும்.  
ஒரு பொருளை வாங்கும் பொழுது, அந்தப் பொருளிலிருந்து நமக்குக் கிடைக்கும் பயன்பாடு, நமக்கு லாபமாகும். அதற்காகக் கொடுக்கப்படும் விலை நமக்கு இழப்பாகும். நாம் வாங்குவதனால் கிடைக்கும் பயன்பாடு அதவாது நமக்குக் கிடைக்கும் லாபம், நாம் கொடுக்கும் விலை அதாவது நமக்கு ஏற்படும் இழப்பை விட அதிகமாக இருக்கும் பொழுது நாம் அப்பொருளை வாங்குவோம். எப்பொழுது இரண்டும் சமமாகுமோ அப்பொழுது அப்பொருளை வாங்குவதைத் தவிர்ப்போம். இதுபோல் நமது இழப்பு அதாவது நாம் கொடுக்கும் விலையை விட நமது லாபம் அல்லது அப்பொருளின் பயன்பாடு அதிகமாக இருக்கும் பொழுது ஏற்படும் உபரியே நுகர்வோர் எச்சம் என்று குறிப்பிடப்படுகிறது.
# நுகர்வோன்மிகை

## இலக்கணம்

பேராசிரியர் ஆல்பிரட் மார்சல் இக்கருத்தை “ஒருவர் ஒருபொருள் இல்லாமல் போவதைக் காட்டிலும் வாங்குவதே மேல் என்று கருதி, கொடுக்கத் தயாராக உள்ள விலைக்கும், உண்மையில் அவர் கொடுக்கும் விலைக்கும் உள்ள வேறுபாடு நுகர்வோர் எச்சப்பாடாகும்” என்று விளக்குகிறார்.  
நாம் ஒரு பொருளை வாங்கும் பொழுது பல எண்ணிக்கை உள்ள அதே பொருளை ஒரே விலைக்கு வாங்குகிறோம். கடைசி எண்ணத்திற்குக் கொடுக்கும் விலையையே முதல் எண்ணத்திற்கும் கொடுக்கிறோம். ஆனால் குறைந்து செல் பயன்பாடு விதியின் படி முதலில் வாங்கும் எண்ணங்களின் பயன்பாடு அதிகமாக இருக்கும். ஆதலால் அங்கு ஒரு மிகுதியை அடைகிறோம்
நுகர்வோர் எச்சப்பாட்டை தகுவிலைக்கும் (potential price) உண்மையான விலைக்கும் (actual price) உள்ள வித்தியாசம் என்று கூறலாம். அன்றாட வாழ்வில், உப்பு, தீப்பெட்டி, செய்தித்தாள் போன்ற மலிவான பொருள்களிலிருந்து நாம் அதிகமான பயன்பாட்டை (utility) பெறுகிறோம். ஆனால் இவற்றிற்கு குறைவான விலையையே நாம் தருகிறோம். இதனால் நுகர்வோர் எச்சம் கிடைகின்றது.  
*அன்றாட வாழ்வில் ஒரு நுகர்வோருடைய விருப்பத்தையும் தேர்வையும் அங்காடிகளின் போக்கு எப்படி எதிரொளிக்கின்றன, வீச்சையும் தாக்கத்தையும் எற்படுத்துகின்றன என்பதற்கு நுகர்வோர் எச்சப்பாடு மற்றுமொரு எடுத்துக்காட்டு ஆகும். ஆக தனி மனிதர்களின் வாழ்க்கைதரத்தை மேம்படுத்த அங்காடிகளின் போக்கை குறித்த புரிதல் அவசியம்.*
# நுகர்வோன்மிகை

## நுகர்வோர் எச்சப்பாட்டை அளத்தல்

நுகர்வோர் எச்சப்பாட்டை அறிந்து கொள்வதற்கு கீழ்க்கண்ட பட்டியலும் வரைபடமும் உதவுகின்றது.
# நுகர்வோன்மிகை

## நுகர்வோர் எச்சப்பாட்டை அளத்தல்

### பட்டியல்

| சர்க்கரை கிலோ | இறுதிநிலைப்
பயன்பாடு
தகுவிலை
உருபா | உண்மை விலை
உருபா | நுகர்வோர்
எச்சப்பாடு |  |
| --- | --- | --- | --- | --- |
| 1 | 80 | 30 | 50 |  |
| 2 | 70 | 30 | 40 |  |
| 3 | 60 | 30 | 30 |  |
| 4 | 50 | 30 | 20 |  |
| 5 | 40 | 30 | 10 |  |
| 6 | 30 | 30 | 0 | } |
பட்டியலில் இறுதி நிலைப்பயன்பாடு என்பது ஒவ்வொரு பொருளிலிருந்தும் கிடைக்கும் பயன்பாடு ஆகும். இது நாம் கொடுக்கத் தயாராக இருக்கும் விலை அதாவது பொருளின் ‘தகுவிலை’. ஆனால் சந்தையில் பொருளுக்கு நாம் கொடுக்கும் விலை வேறு அது உண்மைவிலையாகும். இந்த இரண்டிற்கும் உள்ள வேறுபாடே நுகர்வோர் எச்சப்பாடாகும். மேலே உள்ள பட்டியலில் தகுவிலைக்கும் உண்மைவிலைக்கும் உள்ள வேறுபாடே நுகர்வோர் எச்சப்பாடாகும். இதனை ஒரு வரைபடம் மூலமும் விளக்கலாம்.
# நுகர்வோன்மிகை

## நுகர்வோர் எச்சப்பாட்டை அளத்தல்

### வரைபடம்

வரைபடத்தில் X அச்சில் பொருள்களும் Y அச்சில் பயன்பாடு அல்லது விலையும் குறிக்கப்படுகிறது. கோடிட்ட பகுதி ஒவ்வொரு அலகிலிருந்தும் கிடைத்த பயன்பாட்டைக் காட்டுகின்றது. ஆறாவரது பொருளுக்கு நுகர்வோர் எச்சப்பாடு பூஜ்யமாகும். மொத்த கோடிட்ட பகுதி நுகர்வோர் எச்சப்பாடு ஆகும்
# நுகர்வோன்மிகை

## பயன்கள்

1. இரண்டு வேறுபட்ட இடங்களில் அல்லது காலங்களில் வாழும் மக்களின் வாழ்க்கைத் தரத்தை ஒப்பிடுவதற்கு இக்கருத்து பயன்படுகிறது. கிராமங்களில் வாழும் மக்களைவிட, நகரங்களில் வாழும் மக்கள் பலவித பொருட்களை நுகர்வதால் நுகர்வோர் எச்சப்பாடு அதிகம் கிடைக்கும். நுகர்வோர் எச்சப்பாடு அதிகம் இருந்தால் மக்கள் வாழ்க்கைத்தரம் மேம்பட்ட தாக உள்ளதாகக் கொள்ளலாம்
1. நுகர்வோர் எச்சப்பாடு நேர்முக வரி, மறைமுக வரியை விட சிறந்தது என்னும் கருத்தை வலுவூட்டுகிறது. நேர்முகவரியினால் எற்படும் இழப்பை ஒருவர் வேறு செலவினங்களின் மீது ஏற்றி ஈடு கட்டலாம். அதனால் அவர் இறுதினிலை அலகுகளை ( Marginal Units) மட்டுமே இழப்பார். ஆனல் மறை முக வரியில் அவ்வாறு செய்ய இயலாது. அவர் அந்தப் பொருளையே தியாகம் செய்ய வேண்டிவரும்
1. பன்னாட்டு வாணிபத்தினால் ஏற்படும் நன்மையை அறிய இக்கருத்து உதவியாக உள்ளது. இறக்குமதியாளர்களுக்கு நுகர்வோர் உபரி கிடைத்தால், பன்னாட்டு வாணிகம், அந்நாட்டிற்கு நன்மையைத் தந்துள்ளது என்று அறியலாம்.
1. உபயோக மதிப்பிற்கும் மாற்று மதிப்பிற்கும் ( Value in Use- Value in Exchange) இடையே உள்ள வேறுபாட்டை எடுத்துக்காட்ட இக்கருத்து பயன்படுகிறது
1. விலை நிர்ணயம் செய்யும் போது முற்றுரிமையாளர்களுக்கு இக்கருத்து உதவுகின்றது. நுகர்வோருக்கு ஒரு சிறிதளவாவது உபரிப் பயன்பாடு கிடைக்கும் வகையில் விலையை நிர்ணயிக்க வேண்டும்.
1. அரசு பொருத்தமான வரிக்கொள்கையைத் தேர்ந்தெடுக்க இக்கருத்து உதவுகின்றது. நுகர்வோர் எச்சப்பாடு அதிகம் உள்ள பொருள்களின் மீது வரி விதிப்பதால் தேவையான நிதியைத் திரட்ட முடியும். மானியம் (subsidy) வழங்கும் போதும் முடிவுசெய்ய இக்கருத்து உதவுகின்றது.
# அசீநாப்தைலீன்

**அசீநாப்தைலீன்** *(Acenaphthylene)* என்பது C<sub>12</sub>H<sub>8</sub> என்ற வேதிவாய்ப்பாட்டைக் கொண்ட ஒரு பல்வளைய அரோமாட்டிக் நீரகக்கரிமம் ஆகும். அசீநாப்தைலீனின் மூலக்கூற்று அமைப்பு 1 மற்றும் 8 நிலைகளில் C<sub>2</sub>H<sub>2</sub> அலகு இணைக்கப்பட்ட நாப்தலீனின் அமைப்பை ஒத்திருக்கிறது. மஞ்சள் நிறத்தில் திண்மமாக இருக்கும் இச்சேர்மம் மற்ற பல்வளைய அரோமாட்டிக் நீரகக்கரிமங்களைப் போல ஒளிர் தன்மையற்று காணப்படுகிறது.
# அசீநாப்தைலீன்

## தோற்றம்

நிலக்கரித் தாரில் 2% அளவுக்கு அசீநாப்தைலீன் காணப்படுகிறது. அசீநாப்தீனை ஐதரசன் நீக்கம் செய்யும் வினையின் மூலம் தொழிற்துறையில் அசீநாப்தைலீன் தயாரிக்கப்படுகிறது. அண்டத்தில் காணப்படும் 20% அளவுக்கு மேலான கார்பன், பல்வளைய அரோமாட்டிக் நீரகக்கரிமங்களில் இருந்தே கிடைக்கிறது.
# அசீநாப்தைலீன்

## வினைகள்

அசீநாப்தைலீனனை ஐதரசன் நீக்க வினைக்கு உட்படுத்துவதால் அதிக நிலைப்புத்தன்மை கொண்ட சேர்மமான அசீநாப்தீன் உருவாகிறது. சில கரிமவுலோக சேர்மங்களுக்கு இச்சேர்மம் ஒரு ஈதல் தொகுதியாகச் செயல்படுகிறது
# 2016 நீசு தாக்குதல்கள்

சூலை 14, 2016 அன்று பிரான்சின் நீஸ் நகரத்தில் பாஸ்டில் நாள் கொண்டாட்டங்களின் போது மக்கள்கூட்டம் மீது தாக்குதல் நடத்தப்பட்டது. நீஸ் புரோமானாடு டெசு ஆங்கிலேசு சாலையில் வேண்டுமென்றே மக்கள்கூட்டத்தின்மீது சுமையுந்து ஒன்றை மிக விரைவாக ஓட்டியும் துப்பாக்கிச் சூடு நிகழ்த்தியும் குறைந்தது 84 பேர் வரை கொல்லப்பட்டனர். தாக்குதல் நடத்தியவர் தனியாள் என்றும் வாகனம் இரண்டு கி.மீ. (1.25 மைல்கள்) கூட்டத்தினுள் சென்று மோதியது என்றும் காவல்துறை அறிவித்துள்ளது. இந்த சுமையுந்தின் ஓட்டுநரை காவல்துறையினர் சுட்டுக் கொன்றனர். இந்தத் தாக்குதலை நடத்தியவர் *மொகமது லாவ்யிஜ் பூலெல்* என கண்டறியப்பட்டுள்ளது.
# 2016 நீசு தாக்குதல்கள்

## பின்னணி

தாக்குதல் நடப்பதற்கு சில மணிநேரத்திற்கு முன்னதாக, காலையில், பிரான்சிய குடியரசுத் தலைவர் பிரான்சுவா ஆலந்து நவம்பர் 2015 பாரிசுத் தாக்குதலுக்குப் பிறகு செயலாக்கத்தில் இருந்த நெருக்கடி நிலையை சூலை 26, 2016 அன்று தூர் த பிரான்சு முடிந்தவுடன் விலக்குவதாக உறுதியளித்தார்.
# 2016 நீசு தாக்குதல்கள்

## தாக்குதல்

நீஸ் நகரத்தில் ஏறத்தாழ 22:40 உள்ளூர் நேரத்திற்கு பாஸ்டில் நாள் கொண்ட்டாட்டங்களின் அங்கமாக வாணவெடிக் காட்சியை காணக் கூடியிருந்த மக்கள் கூட்டத்தின் மீது சரக்குந்தி ஒன்றை புரொமெனேடு டெசு ஆங்கிலேசு சாலையில் மிக விரைவாக செலுத்தி தாக்குதல் நடத்தப்பட்டது. சுமையுந்தி வேகத்தில் செலுத்தப்பட்டு மக்கள் மீது மோதுவதற்கு முன்பாக குறைந்தது தொலைவு வந்துள்ளது.  
செபாஸ்டியன் அம்பெர்ட் என்ற உள்ளாட்சி அமைப்பு அலுவலர் "இறந்தவர் எண்ணிக்கை மிகக் கூடுதலாக உள்ளது" என்றும் துப்பாக்கிச் சீடு பரிமாற்றம் நடந்ததாகவும் சுமையுந்து ஓட்டுநர் கொல்லப்பட்டு விட்டதாகவும் கூறினார். சில நேரடி சாட்சிகளும் இதனை உறுதி செய்தனர். வண்டியைச் சோதனையிட்டதில் பல ஆயுதங்களும் கையெறி குண்டுகளும் இருந்ததைக் கண்டறிந்துள்ளனர்.  
வட்டார சட்டப்பேரவை தலைவர் கிறிஸ்டியன் எசுட்ரோசி தாக்குதலின்போது 70க்கும் கூடுதலானவர்கள் உயிரிழந்தனர் எனக் கூறியுள்ளார்.
# 2016 நீசு தாக்குதல்கள்

## தாக்கியவர்

இந்தத் தீவிரவாதத் தாக்குதலை நடத்தியவர் 31 அகவையான பிரான்சிய- தூனிசிய இருநாட்டு குடியுரிமை பெற்ற மனிதர் என அடையாளப்படுத்தப்பட்டுள்ளார்; அவரது பெயர் மொகமது லாவ்யீஜ் பூலெல். வண்டியில் இவரது அடையாள அட்டை இருந்தது.
|-
| |
|-
| |
|-
| |
|-
| |
|-
| |
|-
| |
|-
| |
|-
| |
|-
| |
|-
| |
|-
| |
|-
| |
|-
| |
|-
| |
|-
| |
|-
| |அறியப்படாதவர்
|-
! | மொத்தம்
!84+
!202
!
|}
தாக்குதலில் மொத்தம் 84 பேர் உயிரிழந்துள்ளனர்; 52 பேர் தங்கள் காயங்களுக்காக நெருக்கடி சிகிட்சை பெற்று வருகின்றனர். இறந்தவர்களில் பல முசுலிம்களும் இருந்துள்ளனர்.
# தேன் பருந்து

**தேன் பருந்து** (*Oriental Honey Buzzard*) இப்பறவை ஊன் உண்ணி வகையைச்சார்ந்தது ஆகும். அதிகமாக இந்தியாவின் தமிழ் நாடு மாநிலத்தில் காணப்படுகிறது. இப்பறவையைபோல் பருந்து, கழுகு, பூனைப் பருந்து போன்றவையும் ஊன் உண்ணி வகைகள் ஆகும்.
# தேன் பருந்து

## விளக்கம்

இவ்வகையான பருந்துகளின் பொது பெயர் பாறு என அழைக்கப்படுகிறது. இதன் உடல் மேல் பரவியுள்ள தூவல்களின் நிறத்தைக்கொண்டு இதனை தேன் பருந்து என்று அழைக்கப்படுகிறது. மேலும் தேன் அடைகளில் காணப்படும் சிறிய லார்வா புழுக்களைப் பிடித்து உண்ணும் பழக்கம் கொண்டுள்ளது.
இவை சைபீரியா, ஆசியா, ஜப்பான்போன்ற பகுதிகளை தன் இனவிருத்தி மண்டலமாகக் கொண்டுள்ளது.
இப்பறவைகளை கோடைகாலங்களில் நகர்வுகளைச் சைபீரியா பகுதிகளிளும் குளிர் காலங்களில் தென்கிழக்காசியா பகுதிகளுக்கும் மாற்றிக்கொள்கிறது. இப்பறவை ஒன்றுக்கும் மேற்பட்ட கூடுகளைக்கட்டுகிறது. மேலும் இவை தேன் ஈயின் லார்வா புழுக்களையும், குளவிகளையும் விரும்பி உட்கொள்கிறது. இதனுடன் வண்டுகளையும் பிடித்து உட்கொள்கிறது. பொதுவாக மரங்கள் அடர்ந்த காடுகளைத் தமது இனப்பெருக்கத்திற்கு தேர்ந்தெடுக்கிறது.
# இராசசூய வேள்வி

**இராஜசூய வேள்வி** (Rajasuya) என்பது இந்து தொன்மவியல் படி, மாமன்னர்களால் அதிகப் பொருட் செலவுடன் செய்யப்படும் ஒரு வகை வேள்வி ஆகும். தான் ஒரு மாமன்னர் என்பதை மற்ற மன்னர்களுக்கு உணர்த்துவதற்காகவும், நாட்டிற்கு புதிதாக பட்டம் சூட்டிக்கொள்ளும் பொருட்டும் ஒரு மன்னரால் இராசசூய வேள்வி செய்யப்படுகிறது.
ஆபஸ்தம்ப சூத்திரத்தில் இராச்சூய வேள்வி செய்முறை குறித்து விளக்கப்பட்டுள்ளது. 18.8–25.22. இராசசூய வேள்வியின் போது சோம பானம் பிழிதல், சொக்கட்டான் ஆடுதல், தேர் ஓட்டுதல், வில்லிருந்து அம்பு எய்துதல், கால்நடை மந்தையை வேட்டையாடுதல் போன்ற செயல்கள் வேள்வி நடத்தும் மன்னரின் தலைமையில் நடைபெறும்.  
இராசசூய வேள்விக்கான நிதி திரட்ட, மற்ற நாடுகளின் போர் தொடுத்து திறை வசூலிப்பர். மேலும் இராசசூய வேள்வியில் கலந்து கொண்ட பிற நாட்டு மன்னர்கள், இராசசூய வேள்வியை செய்த மன்னரை வாழ்த்திப் பரிசளிப்பார்கள்.
# இராசசூய வேள்வி

## மகாபாரதக் குறிப்புகள்

நாரதரின் ஆலோசனையின் படி , இந்திரப்பிரஸ்தம் எனும் புது நகரை நிறுவிய கையுடன் பாண்டவர்களின் மூத்தவன் தருமன் இராசசூய வேள்வி நடத்த, தனது சகோதரர்கள் மற்றும் கிருஷ்ணரிடம் ஆலோசனை செய்தான். பின்னர் வேள்விக்கான நிதி திரட்ட, வீமன், அருச்சுனன், நகுலன் மற்றும் சகாதேவன் ஆகியோர் பரத கண்டத்தின் நான்கு திசைகளில் உள்ள நாடுகளுடன் போரிட்டு திறை வசூலித்தனர் என்பதை மகாபாரதம், பருவத்தின் இறுதிப் பகுதிகளில் குறிப்பிட்டுள்ளது.  
மேலும் தருமரின் இராசசூய வேள்வியில் கலந்து கொண்ட பரத கண்ட நாட்டு மன்னர்களின் பெயர்களும் மற்றும் பல்வேறு இன மக்களின் தலைவர்களின் பெயர்களும்; அவர்கள் தருமரை வாழ்த்தி வழங்கிய பரிசுப் பொருட்கள் விவரம் குறிக்கப்பட்டுள்ளது.  
இராசசூய வேள்விக்கான முதல் மரியாதையை கிருஷ்ணருக்கு தரக்கூடாது என மறுத்துப் பேசிய சேதி மன்னர் சிசுபாலன், தொடர்ந்து கிருஷ்ணரை நூறு முறைகளுக்கு மேல் தகாத சொற்களால் திட்டினார். இதனால் கோபங் கொண்ட கிருஷ்ணர் தனது சக்கராயுதத்தால் சிசுபாலனை கொன்றார்.
# சிறிய கரும்பருந்து

**சிறிய கரும்பருந்து** (*black-shouldered kite*) இப்பறவை ஆத்திரேலியா பகுதிகளில் திறந்த வெளிகளில் அதிகமாகக்காணப்படுகிறது. இப்பறவை ஊன் உண்ணிப் பறவையாகும். இப்பறவை ஐரோவாசியா, ஆப்பிரிக்கா, மற்றும் அமெரிக்காப் பகுதிகளில் காணப்படும் கருஞ்சிறகுப் பருந்தைப் (Letter-winged kite) போல் காணப்படுகிறது.
# சிறிய கரும்பருந்து

## விளக்கம்

இப்பறவையின் நீளம் சாதாரணமாக 35 முதல் 38 செமீ வரையிலும் சிறகு விரிந்த நிலையில் 80 முதல் 95 செமீட்டர்கள் வரையிலும் உள்ளது. இவற்றில் ஆண பறவை சிறியதாகவும் கண்கள் சிகப்பு நிறத்திலும் காணப்படுகிறது. இப்பறவை தன் சிறகை விரித்துப் பறக்கும் போது விசில் அடிப்பதுபோல் சத்தம் எழுப்பும் தன்மை கொண்டது. இவற்றின் இனப்பெருக்க காலம் ஆகசுட் மாதத்திற்கும் சனவரி மாதத்திற்கும் இடையில் நடக்கிறது. இவை வானத்தில் சுற்றிக்கொண்டே தன் இரையை பூமியில் பார்த்து விரைந்து சென்று பிடிக்கும் வல்லமை கொண்டுள்ளது. முப்பது நாட்களுக்குள் மூன்று முட்டைகள் இட்டு அடைகாக்கிறது. இதன் குஞ்சுகள் ஐந்து வாரங்களில் வெளிவந்து தனது இரை வேட்டைக்கு தயாராகிறது.
# அவந்தி நாடு

**அவந்தி நாடு** (Avanti Kingdom) பண்டைய பரத கண்ட நாடுகளில் ஒன்றாகும். தற்கால மால்வா, மேற்கு நிமோர் மாவட்டம் மற்றும் கிழக்கு நிமோர் மாவட்டப் பகுதிகளே அவந்தி நாடாகும். அவந்தி நாடு குறித்து மகாபாரத காவியத்தில் குறிப்பிடப்பட்டுள்ளது. அவந்தி நாடு பேட்வா ஆற்றால் வடக்கு அவந்தி மற்றும் தெற்கு அவந்தி என இரண்டாக பிரிந்துள்ளது. தெற்கு அவந்தி பகுதிக்கு மகிழ்மதி நகரம் தலைநகராகவும்; வடக்கு அவந்தி பகுதிக்கு சப்த மோட்ச புரிகளில் ஒன்றான உஜ்ஜைன் நகரம் தலைநகராக விளங்கியது.  
மகாவீரர் மற்றும் கௌதம புத்தர் காலத்தில் ஒன்று பட்ட அவந்தி நாட்டிற்கு உஜ்ஜைன் நகரம் தலைநகராக இருந்தது. அவந்தி நாட்டின் மன்னர் நந்திவர்தனன், மகத நாட்டின் சிசுநாகனை வென்றவர். பின்னர் அவந்தி, மகதப் பேரரசில் இணைக்கப்பட்டது. மௌரியப் பேரரசர் அசோகர் இளைமையில் அவந்தி நாட்டின் ஆளுநராக இருந்தவர்.
# அவந்தி நாடு

## மகாபாரதக் குறிப்புகள்

### பண்டைய பாரத நாடுகளில் அவந்தி

மகாபாரத காவியத்தில் பண்டைய பரத கண்டத்து நாடுகளையும், பல்வேறு இன மக்களை குறிப்பிடும் இடத்தில், அவந்தி நாட்டுடன் குந்தி நாடு, விதர்ப்ப நாடு, சௌராட்டிர நாடு, சேதி, அஸ்மகர்கள், கரூசகர்கள், கோப இராஷ்டிரர்கள், மகத நாடு, மல்ல அரசுகளும் குறிக்கப்பட்டுள்ளது. அவந்தி நாடு கல்வியிலும், செல்வத்திலும் செழிப்பு மிக்க நாடாக விளங்கியது என மகாபாரதம் குறிப்பிட்டுள்ளது. பரத கண்டத்தின் தெற்கில் உள்ள விதர்ப்ப நாடு, வடக்கின் மகத நாடு, கிழக்கின் துவாரகை போன்ற நாடுகளை இணைக்கும் நெடுஞ்சாலைகள் அவந்தி நாடு வழியாகச் சென்றதால், அவந்தி மத்திய இந்தியாவின் பெரும் கல்வி மையமாகவும்; வணிக மையமாகவும் திகழ்ந்தது.
# அவந்தி நாடு

## மகாபாரதக் குறிப்புகள்

### இராசசூய வேள்வியில் அவந்தி அரசன்

இந்திரப்பிரஸ்தத்தில் தருமன் நடத்திய இராசசூய வேள்வியில், பரத கண்டத்தின் பல நாட்டு மன்னர்களுடன் அவந்தி நாட்டு மன்னரும் வருகை வந்து, தருமனுக்கு பரிசுகளை வழங்கி சிறப்பித்தார்.
# அவந்தி நாடு

## மகாபாரதக் குறிப்புகள்

### குருச்சேத்திரப் போரில்

குருச்சேத்திரப் போரில் அவந்தி நாட்டின் தெற்கு மற்றும் வடக்கு பகுதியின் மன்னர்களும்; சகோதரர்களுமான *விந்தன்* மற்றும் *அனுவிந்தன்* ஆகியோர், ஆளுக்கு ஒரு அக்குரோணி படைகளுடன், கௌரவர் அணி சார்பாக, பாண்டவர் அணிக்கு எதிராகப் போரிட்டனர். (மகாபாரதம், பீஷ்ம பருவம், அத்தியாயம் 19) (5:19)  
பீஷ்மரின் தலைமையிலான கௌரவர் அணியின் படைத்தலைவர்களாக, அவந்தி நாட்டின் விந்தனும், அனுவிந்தனும் போரிட்டனர். பீஷ்மருக்குப் பின்ன்னர் துரோணரின் தலைமையிலும் அவந்தி நாட்டு மன்னர்கள் படைத்தலைவர்களாக போரிட்டனர். அவந்தி நாட்டு மன்னர்களான விந்தனையும், அனுவிந்தனையும் அருச்சுனன் போரில் கொன்றார்.
# அவந்தி நாடு

## இதனையும் காண்க

- பரத கண்டம்
- அவந்தி
# பிரம்மோற்சவம்

**பிரம்மோற்சவம்** என்பது இந்து சமய நம்பிக்கையின் படி பிரம்மனால் நடத்தப்படுகின்ற உற்சவம் ஆகும். கோயில் திருவிழாக்களில் நடத்தப்படுகின்ற உற்சவங்களில் இந்த பிரம்மோற்சவம் சிறப்பு மிக்கதாக கருதப்படுகிறது.
# பிரம்மோற்சவம்

## தொன்மம்

பிருகு முனிவர் தன்னுடைய வருகையை மதியாமல் படுத்திருந்த திருமாலின் மாரின் மீது எட்டி உதைத்தார். அதனால் திருமாலின் மார்பில் குடியிருந்த திருமகள், திருமாலை விட்டுப் பிரிந்தார். திருமால் வைகுந்தத்திலிருந்து பூலோகத்திற்கு வந்து வேங்கட மலையில் தங்கினார். அங்குவந்த பிரம்மன் பெரியதாக விழா எடுத்தார்.  
திருமலையில் பிரம்மோட்சவம் புகழ்பெற்ற விழாவாக கொண்டாடப்படுகிறது. ஒன்பது நாட்கள் இவ்விழா நடத்தப்படுகிறது. இறுதி நாள் திருவோணத் திருநாளாக வருமாரு அமைக்கப்படுகிறது.
# அல்லைல் புரொப்பைல் இருசல்பைடு

4,5-டைதயா-1-ஆக்டீன்
| REL = TWA 2 மில்லியனுக்கு பகுதிகள் (12 மி.கி/மீ<sup>3</sup>)
ST 3 மில்லியனுக்கு பகுதிகள் (18 மி.கி/மீ<sup>3</sup>) ஆகியனவற்றின் பிரதான பகுதிப்பொருளாகக் காணப்படும் அல்லைல் புரொப்பைல் இருசல்பைடு உணவுக் கூட்டுப்பொருளாகவும் நறுமணத்திற்காகவும் சேர்க்கப்படுகிறது. வெங்காயம் மற்றும் பூண்டை அரியும்போது இந்நீர்மம் ஆவியாகி கண்களில் பரவி எரிச்சலூட்டுகிறது. இவற்றைச் சமைக்கும் போதும் ஆவியாகி, காரத்தன்மையை விடுவித்து இனிப்புச் சுவையை தருகின்றன.
# 1579

ஆண்டு **1579** (**MDLXXIX**) பழைய யூலியன் நாட்காட்டியில் வியாழக்கிழமையில் துவங்கிய ஒரு சாதாரண ஆண்டு ஆகும்.
# 1579

## நிகழ்வுகள்

- சனவரி 23 &ndash; வடக்கு நெதர்லாந்து ஐக்கிய மாகாணங்கள் என்ற கூட்டமைப்பில் இணைந்தது.
- மார்ச் &ndash; மாஸ்ட்ரிக்ட் எசுப்பானியரால் கைப்பற்றப்பட்டது.
- சூன் 17 &ndash; பிரான்சிஸ் டிரேக் தனது உலகச் சுற்றுப் பயணத்தின் போது இன்று கலிபோர்னியா என ழைக்கப்படும் நிலத்தில் தரையிறங்கி, அதனை இங்கிலாந்தின் முதலாம் எலிசபெத்த்துக்காக உரிமை கோரினார்.
- அக்பர் ஜிஸ்யாயை நீக்கினார்.
- என்றீக்கே என்றீக்கசு *கிரிசித்தியானி வணக்கம்* என்ற தமிழ் நூலை வெளியிட்டார்.
# 1579

## பிறப்புகள்

- டிசம்பர் 9 &ndash; மார்டின் தெ போரஸ், பெரு கத்தோலிக்கப் புனிதர் (இ. 1639)
# சீனர்கள், மகாபாரதம்

**சீனர்கள்** (Chinas or Chīnaḥ (சமஸ்கிருதம் चीन:), மகாபாரத காவியம் மற்றும் புராணங்கள் கூறும், பண்டைய பரத கண்டத்தின் வடகிழக்கில் வாழ்ந்த மஞ்சள் நிற மக்களாவர். இம்மக்கள் தற்கால சீனா நாட்டைச் சேர்ந்தவர்கள்.
# சீனர்கள், மகாபாரதம்

## மகாபாரதக் குறிப்புகள்

குருச்சேத்திரப் போரில் பகதத்தனின் பிராக்ஜோதிச படையில், கிராதர்களுடன், சீன வீரர்களும் இருந்தனர்.  
மகாபாரதம், பீஷ்ம பருவம், அத்தியாயம் 65 & 66-இல் சீனர்களுடன், மிலேச்சர்கள், யவனர்கள், சகர்கள், சிதியர்கள், காம்போஜர்கள், குந்தலர்கள், ஹூணர்கள், பாரசீகர்கள், தருணர்கள், இரமணர்கள், தசமாலிகர்கள் போன்ற வெளிநாட்டு இன மக்களைக் குறித்துள்ளது.  
மகாபாரதத்தின் சாந்தி பருவத்தில் சீனர்களை இமயமலைத்தொடர்களில் உள்ள உத்தரபாத நாடுகளின் யவனர்கள், கிராதர்கள், காந்தாரர்கள், ஷபரர்கள், சகர்கள், துஷாரர்கள், பகவலவர்கள், மத்திரர்கள், காம்போஜர்களுடன் ஒப்பிட்டு பேசுகிறது. இம்மக்கள் வேத கால பண்பாட்டை பின்பற்றாதவர்கள் என்றும் குறிப்பிட்டுள்ளது.  
மகாபாரத வன பருவத்தில், கிராதர்களின் இமயமலை வழியாக சீனர்களின் நிலப்பரப்பை அடையலாம் எனக்குறித்துள்ளது. பரத கண்டத்திற்கு வடக்கே அமைந்த நாடுகளின் ஒன்றாக சீனர்களின் நாட்டை குறிப்பிடப்பட்டுள்ளது.
# சீனர்கள், மகாபாரதம்

## இதனையும் காண்க

- பரத கண்டம்
# ஜோசுவா ஸ்ரீதர்

**ஜோசுவா ஸ்ரீதர்** (*Joshua Sridhar*;பிறப்பு: 1974)என்பவர் ஒரு இந்திய திரைப்பட இசையமைப்பாளர் ஆவார். இவர் 2004திசம்பர் 8அன்றுவெளியானபுகழ்பெற்றபடமான*காதல்* திரைப்படத்தின் வழியாக இசையமைப்பாளராக அறிமுகமானார்.